Seppo A. Teinonen

Seppo Antero Teinonen (12. elokuuta 1924 Pori – 25. elokuuta 1995 Benalmádena, Espanja ) oli suomalainen teologi. Seppo A. Teinonen toimi ekumeniikan henkilökohtaisena ylimääräisenä professorina vuosina 1966–1970. Helsingin yliopiston teologiseen tiedekuntaan perustettiin 1970-luvulla oppiaineen professuuri. Hän toimi pitkään Helsingin yliopiston teologisen tiedekunnan dogmatiikan professorina sekä myös vuodesta 1975 tiedekunnan dekaanina.

Elämä

Uran varhaiset vaiheet 
Teinosen ensimmäinen julkaistu teos käsitteli ambomaalaisen avioliittokäsityksen kehittymistä. Valmistuttuaan teologian lisensiaatiksi 1951 Teinosen suuntautui erityisesti ekumeenisiin ja uskontoteologisiin tutkimusaiheisiin. Hän oli samalla ahkera lehtikirjoittaja ja toimi muun muassa luterilaisen kirkon ulkomaisesta tiedotuksesta vastaavana sihteerinä. Vuonna 1959 valmistunut väitöskirja käsitteli saksalaisen Gustav Warneckin varhaisen lähetysajattelun teologisia perusteita. Väitöskirjastaan Teinonen sai arvosanan laudatur.

1950-luvulla Teinonen kiinnostui yhä enemmän modernista katolisesta teologista ja osallistui myös historialliseen Vatikaanin toiseen kirkolliskokoukseen. Kokouksen uudistushenkinen teologia vaikutti syvästi Teinoseen ja koko hänen tuotantoonsa.

Teinonen toimi myös Teologisen Aikakauskirjan pitkäaikaisena päätoimittajana ja julkaisi kirja-arvosteluja sekä artikkeleita. Teinonen käänsi suomeksi kristillisen mystiikan klassikkoteoksia ja loi samalla alan uutta suomalaista terminologiaa. Hänet muistetaan myös karismaattisena luennoitsijana ja opintomatkojen vetäjänä. Hän julkaisi myös runsaasti teologisen tiedekunnan kurssikirjoja sekä suurelle yleisölle tarkoitettua tietokirjoja.

Työ jatkui Espanjassa 
Teinonen oli puheenjohtajana kirkon virkaa käsittelevässä komiteassa (1968–1975). Tässä tehtävässään hän joutui kuitenkin jännitteisiin kirkon silloisen johdon kanssa. Pyydettyään eron komitean puheenjohtajuudesta hän suuntautui yhä vahvemmin käännös- ja kirjoitustyöhönsä. Hän käänsi ja toimitti kaiken kaikkiaan 22 klassisia kristillisiä tekstejä käsittelevää teosta ja artikkelikokoelmaa. Merkittävä osa näistä käännöksistä ilmestyi Teinosen kääntämänä ensimmäisen kerran suomenkielellä. 

Vuonna 1987 Teinonen päätti luopua evankelis-luterilaisen kirkon jäsenyydestä ja liittyi katolisen kirkon jäseneksi. Jäätyään eläkkeelle Teinonen muutti Espanjaan. Uudessa kotimaassaan hän jatkoi kristillisen mystiikan klassikkoteosten kääntämistä. Teinonen kirjoitti Espanjassa lukuisia matkaoppaita sekä erityisesti Andalusian kulttuuriin ja historiaan liittyviä tietokirjoja. Samoin hän avusti paikallisia suomenkielisiä lehtiä ja julkaisi niissä ahkerasti Espanjan historiaan ja kulttuuriin liittyviä artikkeleita. Teinosen laajasta tuotannosta 13 teosta on kirjoitettu yhdessä hänen puolisonsa, teologian maisteri Riitta Teinosen kanssa. Teinonen on haudattu Espanjan Benalmádenan kansainväliselle hautausmaalle.

Teokset ja käännökset 
 Ajasta ylösnousemukseen: Sata sanaa teologiaa. Riitta Teinonen, Seppo A. Teinonen   1976
 Andalusian historian pääpiirteet   1994         
 Andalusian pääkaupungit 1993         
 Bahaismi 1962         
 Aurinkolaulu: Franciscus Assisilaisen rukouksia. Toim. Wolfgang Bader; suomeksi toim. Seppo A. Teinonen 1988         
 Elämäni.Pyhä Jeesuksen Teresa; johdanto, suomennos, selitykset: Seppo A. Teinonen  1990         
 Elävä rakkauden liekki.Ristin Johannes; johdanto, suom., selitykset: Seppo A. Teinonen   1984         
 Franciscus Assisilaisen sanoma: Perugian legenda.johdanto, suom., selitykset: Seppo A. Teinonen   1988         
 Guadalquivir - kulttuurimatka kumiveneellä 1993         
 Gustav Warneckin varhaisen lähetysteorian teologiset perusteet (diss.) 1959         
 Hengellisiä harjoituksia / Ignatius de Loyola; käännös ja kommentaari: Seppo A. Teinonen   1981         
 Joulukuun 32. päivä: kuoleman ja ikuisuuden kysymyksiä. Seppo A. Teinonen   1976         
 Jumalan ystäviä. Josemariá Escrivá de Balaguer; [suomentanut Seppo A. Teinonen]   1994         
  
 Kirja täydellisestä elämästä. johdanto, suom., selitykset: Seppo A. Teinonen   1979         
        
 Kirkon uudistus ja naispappeus 1975       
 Kirkot ja kansainvälinen politiikka 1958       
 Kirkot ja ydinaseet 1958       
 Kriisin kirkko. Seppo A. Teinonen   1964         
 Kristuksen seuraamisesta. Tuomas Kempiläinen; johdanto, suom., selitykset: Seppo A. Teinonen   1979         
 Kutsu köyhyyteen: kootut kirjoitukset. Franciscus Assisilainen; johdanto, suom., selitykset: Seppo A. Teinonen   1981         
 Lähetystyö avioliiton uudistajana Ambomaalla 1949         
 Mallorca: Pyhiinvaeltajan opas. Riitta ja Seppo A. Teinonen   1982         
 Mil refranes = Tuhat sananlaskua. Riitta & Seppo A. Teinonen   1994         
 Missio politica oecumenica 1961         
 Nykyajan lahkot: Uusia uskonnollisia liikkeitä ja yhteisöjä. Seppo A. Teinonen  1965         
 Paratiisi ja sen kaupunki: Andalusia ja Malaga 1989P         
 Paratiisin mailla: vaelluksia Andalusiassa. Riitta ja Seppo A. Teinonen   1995
 Pimeä yö. Ristin Johannes; johdanto, suom., selitykset: Seppo A. Teinonen   1983         
 Pyhiinvaeltajan kertomus. Ignatius de Loyola; johdanto, suom., selitykset: Seppo A. Teinonen   1979         
 Pyhä Franciscus ja rouva Köyhyys: Pyhän Franciscuksen romanssi rouva Köyhyyden kanssa   1985         
 Pyhän Franciscuksen kukkaset. Johdanto, suomennos ja selitykset: Seppo A. Teinonen. 1986         
 Pyhä viikko Malagassa 1995         
 Rakkauden tieto: Saksan ja Alankomaiden suuret mystikot. Seppo A. Teinonen  1985         
 Rakkauden tuska: Espanjan suuret mystikot. Seppo A. Teinonen   1984         
 Rooma ja me 1966         
 Rooma - pyhiinvaeltajan opas. Riitta & Seppo A. Teinonen   1979         
 Ruusutarha: valittuja kirjoituksia. Tuomas Kempiläinen; johdanto, suom., selitykset: Seppo A. Teinonen   1985         
 Sevilla: matkaopas. Riitta ja Seppo Teinonen   1991
 Sielun kaipuu. Tuomas Kempiläinen; johdanto, suom., selitykset: Seppo A. Teinonen   1983         
 Silakka: kaksisataa valmistusohjetta. Riitta ja Seppo A. Teinonen   1977         
 Sisäinen linna .Pyhä Teresa. Johdanto, suomennos ja selitykset: Seppo A. Teinonen  1981         
 Suuntana ykseys 1967         
 Symboliikan peruskurssi. 1978         
 T
 Tilinteko uskostani = Apologia pro vita sua.John Henry Newman; suomentanut Heine Gustafsson; johdanto Paul Verschuren; selitykset Seppo A. Te   1990              
        
 
 Uudistuva kirkko. 1972
 Valkeat pääkaupungit 1994
 Vaticanum secundum 1966
 Vuosi Malagassa 1993
 Warneck-tutkielmia 1959
 Ylistän rakastettuani. Ramon Llull; johdanto, suom., selitykset: Seppo A. Teinonen   1983
 Yksi kirkko ja yksi virka 1973

Lähteet

Suomalaiset teologit
Suomen evankelis-luterilaisen kirkon papit
Vuonna 1924 syntyneet
Vuonna 1995 kuolleet